**METSAMATERJALI MÜÜGILEPING nr 3-3.6.1/2024/15**

(hiliseima digitaalallkirja kuupäev)

**Müüja andmed**

|  |  |  |
| --- | --- | --- |
| **Riigimetsa Majandamise Keskus (RMK)** | Registrikood 70004459  Mõisa/3, Sagadi küla, Haljala vald  45403 Lääne-Viru maakond | Tel 676 7500 |
| Esindaja | Puiduturustusosakonna turustuse peaspetsialist Urmas Treial | [urmas.treial@rmk.ee](mailto:urmas.treial@rmk.ee)  Tel 503 3396 |
| Esindusõigus tuleneb (volitamise alus): RMK juhatuse esimehe 11.05.2023 käskkiri nr 1-5/41 | | |

**Ostja andmed**

|  |  |  |
| --- | --- | --- |
| **Södra Forest Estonia OÜ** | Registrikood 10944021  Merivälja tee 1, 11911 Tallinn | Tel 5300 2265 |
| Esindaja | Varumisjuht Tõnis Mauer | [tonis.mauer@sodra.com](mailto:tonis.mauer@sodra.com) |
| Esindusõigus tuleneb (volitamise alus): Volikiri 2024 | | |

**1. Metsamaterjali müügilepingu tüüp, müüdav metsamaterjal ja hind**

Müüja müüb ja ostja ostab riigimetsas raiutud metsamaterjali, mille kogus, sortiment, asukoht, hind ja kvaliteet on sätestatud alljärgnevalt:

|  |  |  |
| --- | --- | --- |
| Sortiment, kogus ja asukoht: | Kvaliteet: | Hind: |
| **Vastavalt lisale nr 1 “Tarnegraafik”** | **Vastavalt lisale 2 “Kvaliteedinõuded”** | **Vastavalt lisale 3 “Hinnakokkulepe”** |

Käesolev leping on sõlmitud Vabariigi Valitsuse 4. jaanuari 2007. a määruse nr 1 § 5 kohaselt läbi viidud avaliku kirjaliku enampakkumise võitnud isikuga.

**2. Metsamaterjali üleandmine, mõõtmine ja kvaliteedi hindamine.**

**2.1.** Metsamaterjali üleandmise tarnetingimus (Incoterms 2020) ja tarnekoht, sealhulgas metsamaterjali valduse ostjale üleandmise koht, on kokku lepitud Lepingu lisaga 1 „**Tarnegraafik“**.

**2.2.** Müüja on kohustatud omal kulul ise või volitatud vedaja abiga laadima metsamaterjali müüja laos metsaveoautodele ning vedama ostja lattu. Müüja vormistab metsamaterjali vedamise elektroonilise dokumendi (edaspidi: **e-Veoseleht**), näidates selles ära vedamiseks antud metsamaterjali koguse kuupmeetrites. E-Veoselehed asuvad elektroonilise veoselehe infosüsteemis (EVR).

**2.3.** Ostja mõõdab tarnitud metsamaterjali koguse ja hindab selle kvaliteeti metsamaterjali koorma saabumise päeval ostja lattu. Vastavate toimingute juures võib viibida müüja esindaja. Metsamaterjali koguse mõõtmine ja kvaliteedi hindamine teostatakse vastavalt RMK virnmaterjalide standardis (avaldatud [www.rmk.ee](http://www.rmk.ee)) esitatud juhtnööridele. Kvaliteedinõuetele mittevastava metsamaterjali kogust ei arvestata tarnegraafikuga kokku lepitud metsamaterjali koguse hulka.

**2.4.** Kui metsamaterjali kvaliteedi hindamisel selgub, et rohkem kui 10% (kümme protsenti) tarnitud metsamaterjalist ei vasta kvaliteedinõuetele, on ostjal õigus keelduda vastava tarnitud metsamaterjali koguse vastuvõtmisest ja kohustus sellest viivitamatult teavitada müüja esindajat. Ostja hilisemad pretensioonid ei ole aluseks tarnitud metsamaterjali kvaliteedinõuetele vastavuse vaidlustamisel.

**2.5.** Kui ei ole kokku lepitud teisiti määrab ostja koormapaki mõõdud, virnatäiuse koefitsiendi ja praagimahu rikete lõikes müüja elektroonilises metsamaterjali koormapakkidena vastuvõtmise rakenduses (edaspidi: **KPV**) ja kinnitab KPV-s mõõtmistulemused ühe päeva jooksul peale metsamaterjali koorma saabumist ostja lattu.

**2.6.** Kui müüja peale ostja mõõtmistulemuste teadasaamist ei teavita ostjat mõõtmistulemustega mittenõustumisest kirjalikult 2 päeva jooksul, loetakse mõõtmistulemused poolte vahel kooskõlastatuks ning see võetakse aluseks edaspidistele toimingutele seoses selle objektiks oleva metsamaterjaliga, sealhulgas eelnimetatud metsamaterjali eest tasumisel. Müüja hilisemad pretensioonid ei ole aluseks mõõtmisraporti vaidlustamisel.

**2.7.** Metsamaterjali koguse maht müügitehingu vormistamisel esitatakse täpsusega kuni teise kohani peale koma. Müüja koostab ja saadab ostjalemetsamaterjali eest tasumiseks arve vähemalt kord nädalas kui pole kokku lepitud teisiti. Arve koostamisele võib eelneda metsamaterjali üleandmise-vastuvõtmise akti koostamine ja teisele poolele edastamine juhul, kui see on vajalik metsamaterjali laoarvestuse pidamiseks. Sõltumata eeltoodust metsamaterjali üleandmise-vastuvõtmise akte ei allkirjastata.

**3. Vaidluste lahendamine**

**3.1.** Ostjal onõigus esitada müüjale nõue müüja lähetatud koorma kvaliteedi ja koguse kohta. Nõude lahendamise tingimuseks on sellest müüja kohene teavitamine ja nõudealuse koorma eraldi ladustamine. Esitatud nõue lahendatakse metsamaterjali koguse mõõtmise ja/või kvaliteedi hindamisega poolte esindajate osavõtul ja metsamaterjali üleandmise-vastuvõtmise vormistamise aluseks on poolte esindajate osavõtul saadud tulemus. Juhul kui müüja tegevuse või tegevusetuse tõttu ei ole võimalik mõõtmist läbi viia 7 päeva jooksul peale nõude esitamist, lõpeb ostja kohustus nõudealuse koorma ladustamiseks ja ostjal on õigus viia mõõtmine ja kvaliteedi hindamine läbi ühepoolselt ning antud tulemus on metsamaterjali üleandmise-vastuvõtmise vormistamise aluseks.

**3.2.** Ostja mõõtmistulemuste kontrollimiseks on müüjal õigus teostada tarnitava metsamaterjali eelnevat mõõtmist. Poolte mõõtmistulemuse mahuerinevuse korral üle 4%, teavitab müüja sellest ostjat ja jätkutegevuseks võib olla kas metsamaterjali üle mõõtmine või ostja mõõtmisvahendite kontrollimine poolte volitatud esindajate osavõtul või sõltumatu mõõtja kaasamisel. Pooled aktsepteerivad sõltumatu mõõtjana VMF Estonia OÜ või samaväärse sõltumatu mõõtja töötajaid. Müüja volitatud esindajateks on töötõendi alusel RMK puidukontrollmõõtjad. Sõltumatu mõõtja kaasamisel tasub tema mõõtmiskulu müüja kui sõltumatu mõõtja mõõtmistulemus ei erine üle 4% ostja mõõtmistulemusest. Kui ostja mõõtmistulemus erineb üle 4% sõltumatu mõõtja mõõtmistulemusest, tasub sõltumatu mõõtja mõõtmiskulu ostja ja metsamaterjali müügitehingu vormistamise aluseks on sõltumata mõõtja mõõtmistulemus.

**4. Arvelduste kord, Maksetähtaeg ja Krediidilimiit**

**4.1.** Metsamaterjali müügilepinguga seonduvad arveldused tehakse Tüüptingimuste punktis 5 sätestatud tingimustel.

|  |  |
| --- | --- |
| **4.2. Maksetähtaeg**  (Tüüptingimuste art. 5) | **4.3. Krediidilimiit**  (Tüüptingimuste p. 6.5) |
| 7 (seitse) Päeva | Krediidilimiit: 100 000 (sada tuhat) eurot |

**4.4.** Müüja esitab arved metsamaterjali eest elektrooniliselt e-postiga aadressile: piia.laanemae@sodra.com

Arved esitatakse mõõtmisraportite alusel hiljemalt üks kord nädalas.

**4.5***.* Ostja esitab arvestatud krediidilimiidi summale vastava garantiikirja kui pole kokku lepitud teisiti, millel on sätestatud kehtivuse lõpp (hilisem kuupäev, millal peab müüja nõue olema garandi poolt kätte saadud). Krediidilimiit on maksetähtajale vastava metsamaterjali koguse maksumus koos käibemaksuga, millele on lisatud 0,5 kordne ühe kuu metsamaterjali koguse maksumus koos käibemaksuga. Garantii kehtivus peab ületama lepingu kehtivuse tähtaega maksetähtaja ja sellele lisatud 7 (seitsme) päeva võrra.

**5. Poolte kontaktisikud ja -aadressid**

**5.1.** Müüja poolne metsamaterjali üleandmise-vastuvõtmise vormistaja on:

|  |  |  |
| --- | --- | --- |
| **Nimi** | **Telefon** | **e-post** |
| Esta Kaljussaar | 676 7642 | [aktid.edela@rmk.ee](mailto:aktid.edela@rmk.ee) |

**5.2** Ostja poolne metsamaterjali vastuvõtmise korraldaja ja mõõtmisraportite edastaja on:

|  |  |  |
| --- | --- | --- |
| **Nimi** | **Telefon** | **e-post** |
| Timo Palli | 516 5813 | [vmf@vmf.ee](mailto:vmf@vmf.ee) |

**5.3.** Ostja poolne metsamaterjali üleandmise-vastuvõtmise vormistaja on:

|  |  |  |
| --- | --- | --- |
| **Nimi** | **Telefon** | **e-post** |
| Tõnis Mauer | 5300 2265 | tonis.mauer@sodra.com |

**5.4.** Pooled teavitavad teineteist kontaktisikute muutusest koheselt.

**6. Lepingu kehtivus**

|  |  |  |  |
| --- | --- | --- | --- |
| **Leping kehtib alates** (Tüüptingimuste p. 7.1) | Viimase digitaalse allkirja kuupäevast | **ja kehtib kuni** | 31.12.2024  (päev, kuu ja aasta) |

**7. Tüüptingimused Metsamaterjali müügilepingu osana ja Poolte täielik kokkulepe**

**7.1.** Käesolevas Metsamaterjali müügilepingus reguleerimata küsimuste osas rakendatakse Riigimetsa Majandamise Keskuse metsamaterjali müügilepingu tüüptingimusi (avaldatud [www.rmk.ee](http://www.rmk.ee)). Ostja kinnitab käesolevaga oma allkirjaga, et on nimetatud tüüptingimustega tutvunud ning nende sisust teadlik. Müüjal on õigus tüüptingimusi ühepoolselt muuta tüüptingimustega ettenähtud viisil. Käesolev metsamaterjali müügileping koos lisade ja tüüptingimustega sisaldab endas poolte täieliku kokkuleppe ja sisaldab kõiki lepingus metsamaterjali müüki puudutavaid tingimusi, milles pooled on soovinud kokku leppida.

**8. Lõppsätted**

**8.1.** Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, poolte turvameetmeid kirjeldavad või tehnoloogilisi lahendusi sisaldavad andmed ning ärisaladusteks peetavad andmed. Ärisaladuseks loevad pooled lepingu punktis 3.2. märgitud krediidilimiiti ja lepingu lisas 3 „Hinnakokkulepe“ toodud hindu.

**8.2.** Kõik lepingu muudatused jõustuvad pärast nende allakirjutamist mõlema poole poolt allakirjutamise hetkest või poolte poolt kirjalikult määratud tähtajal.

**8.3.** Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus kostja elu- või asukohajärgses kohtus.

**8.4.** Lepingu sõlmimisel on lepingul järgmised lisad:

Lisa 1 “tarnegraafik”;

Lisa 2 “metsamaterjali kvaliteedinõuded”;

Lisa 3 “hinnakokkulepe”.

**8.5.** Käesolev leping koos lisadega moodustab ühtse ja tervikliku lepingu, mis asendab kõiki samade poolte vahel varem sama lepinguobjekti suhtes sõlmitud mis tahes suulisi või kirjalikke kokkuleppeid.

**8.6.** Leping on allkirjastatud digitaalselt.

**Poolte allkirjad**

**Müüja Ostja**

**Urmas Treial Tõnis Mauer**

Puiduturustuse peaspetsialist Varumisjuht

Lisa 1

RMK ja Södra Forest Estonia OÜ vahelise

metsamaterjali müügilepingu

nr 3-3.6.1/2024/15 juurde

**TARNEGRAAFIK**

/kuupäev vastavalt hilisemale digitaalallkirja kuupäevale/

**Pooled lepivad kokku, et lepingu alusel müüdava metsamaterjali tarnegraafik on järgmine:**

**1.** RMK 20. detsembri 2023.a metsamaterjali avaliku kirjaliku enampakkumise edukaks kuulutatud pakkujate protokolli 3-3.4/36 alusel müüja müüb ja ostja ostab metsamaterjali, mille tarnekoht ja kogus tarneperioodil **03.01.2024 – 31.03.2024** on sätestatud alljärgnevalt:

|  |  |  |  |  |  |  |
| --- | --- | --- | --- | --- | --- | --- |
| **Metsamaterjal** | **Tarnekoht** | **Tarnetingimus** | **Jaan** | **Veebr** | **Märts** | **Kokku** |
| Haavapaberipuit | Pärnu | DPU | 1000 | 1000 | 1000 | **3000** |
| Kuusepaberipuit | Kunda | DPU | 2000 | 1500 | 1500 | **5000** |
| Kuusepaberipuit | Pärnu | DPU | 3200 | 3200 | 3100 | **9500** |
| Männipaberipuit | Kunda | DPU | 350 | 350 | 300 | **1000** |
| Männipaberipuit | Pärnu | DPU | 500 | 500 | 500 | **1500** |

**Tarnete vastuvõtt: tööpäevadel 08:00-18:00**

**2.** Lepingu objektiks oleva metsamaterjali koguse lubatud kõikumine on kuni 10 (kümme) % kokkulepitud kogustest tarnegraafikus toodud kuude lõikes. Ostja poolt vastu võetud ettetarne loetakse tarneperioodi järgneva(te) kuu(de) tarnekohustus(t)e katteks.

**Poolte allkirjad**

**Müüja Ostja**

**Urmas Treial Tõnis Mauer**

Puiduturustuse peaspetsialist Varumisjuht

Lisa 2

RMK ja Södra Forest Estonia OÜ vahelise

metsamaterjali müügilepingu

nr 3-3.6.1/2024/15 juurde

**KVALITEEDINÕUDED**

/kuupäev vastavalt hilisemale digitaalallkirja kuupäevale/

**Pooled lepivad kokku, et lepingu alusel müüdava metsamaterjali kvaliteedinõuded on järgmised:**

**1.** Ostetava metsamaterjal kvaliteet ja mõõdud on sätestatud alljärgnevalt:

**1.1.** Kasepaberipuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) p. 2.1 sätestatud kvaliteedinõuded

|  |  |  |
| --- | --- | --- |
| **Diameeter kooreta ladvapoolsest otsast:** | | Min 6 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0 (+/- 0,3) m | |

**1.2.** Kuuse- ja männipaberipuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) p. 2.2 ja 2.3 sätestatud kvaliteedinõuded

|  |  |  |
| --- | --- | --- |
| **Diameeter kooreta ladvapoolsest otsast:** | | Min 6 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0 (+/- 0,3) m | |

**1.3.** Haavapaberipuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) p. 2.4 sätestatud kvaliteedinõuded

|  |  |  |
| --- | --- | --- |
| **Diameeter kooreta ladvapoolsest otsast:** | | Min 6 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0 (+/- 0,3) m | |

**1.4.** Kuuse- ja männiküttepuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) punktis 2.5 sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 5 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0 (+/- 0,3) m | |

**1.5.** Küttepuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) punktis 2.6 sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 5 cm |
| **Maksimaalne tüükapoolse otsa diameeter koorega:** | | Max 100 cm |
| **Pikkus:** | 3,0 (+/- 0,3) m | |

**1.6.** Sätestamata kvaliteeditingimuste, kvaliteeti puudutavate mõistete ja definitsioonide osas juhinduvad *pooled*

RMK virnmaterjalide standardist. Kõikidel nottidel koormas võib esineda lubatud piirides kahjustusi.

**Poolte allkirjad**

**Müüja Ostja**

**Urmas Treial Tõnis Mauer**

Puiduturustuse peaspetsialist Varumisjuht

Lisa 3

RMK ja Södra Forest Estonia OÜ vahelise

metsamaterjali müügilepingu

nr 3-3.6.1/2024/15 juurde

**HINNAKOKKULEPE**

/kuupäev vastavalt hilisemale digitaalallkirja kuupäevale/

**Pooled lepivad kokku et lepingu alusel müüdava metsamaterjali hinnakokkulepe on alljärgnev:**

**1.** Müüja müüb ja ostja ostab metsamaterjali ostja laos järgmiste hindadega.

|  |  |  |  |  |
| --- | --- | --- | --- | --- |
| **Sortiment** | **Tarnekoht** | **Tarnetingimus**  **DPU (€/m3)** | **Tarnetingimus**  **FAS (€/m3)** | **Mittevastava hind (€/m3)** |
| Haavapaberipuit | Pärnu | 60,45 | 61,70 | 15,00 |
| Kuusepaberipuit | Kunda | 71,35 | 72,60 | 15,00 |
| Kuusepaberipuit | Pärnu | 71,35 | 72,60 | 15,00 |
| Männipaberipuit | Kunda | 71,35 | 72,60 | 15,00 |
| Männipaberipuit | Pärnu | 71,35 | 72,60 | 15,00 |

Hindadele lisandub käibemaks 22%.

Käesolev hinnakokkulepe kehtib tarneperioodil alates **03.01.2024-31.03.2024**

**Poolte allkirjad**

**Müüja Ostja**

**Urmas Treial Tõnis Mauer**

Puiduturustuse peaspetsialist Varumisjuht